Louise Chéruit

Louise Chéruit , syntyjään Lemaire (1866 - 1955), tunnettu myös nimellä Madeleine Chéruit, oli ranskalainen muotisuunnittelija sekä ensimmäinen ranskalainen nainen joka omisti muotitalon. Hänen muotitalonsa sijaitsi Pariisin Place Vendômella ja käytti nimeä Chéruit. Liike oli toiminnassa vuodet 1906- 1935. Nykyään hänet muistetaan myös siitä, että hän oli mallina useissa Paul César Helleun maalauksissa. Chéruit'lla ja Helleulla oli suhde ennen muotitalon avaamista.

Elämänvaiheita 
Louise Lemaire syntyi ompelijattaren tyttäreksi ja sai ensiopetuksensa äidiltään. Moni asia hänen varhaisvuosissaan on jäänyt tuntemattomaksi ja vasta hiljattain on paljastunut, että hänen etunimensä ei ollut Madeleine, kuten monet lähteet väittävät.   

Lemairen syntymä osuu Belle époquen alkuvaiheisiin. Hän tuli urallaan hyötymään ajasta jota leimasi kasvava vaurastuminen, mikä johti siihen, että entistä useampi saattoi ostaa kalliita muotivaatteita. Lemaire pääsi 1880-luvulla yhdessä sisarensa kanssa harjoittelemaan muotillike  Raudnitz et Cie`lle missä he nousivat liikkeen hierarkiassa nopeasti. Vuonna 1895 sisarusten nimet ommeltiin liikkeessä vaatteiden valmistajiksi. 

Vuonna 1900 Louise ja hänen sisarensa Marie ottivat koko liikkeen haltuunsa. Sen vaatteisiin ommeltiin nyt merkki Chéruit ja Huit, Srs, entinen Raudnitz & Co. Kumpikin sisar oli jo omalla tahollaan naimisissa. Liike työllisti sata henkilöä ja sen sijainti oli keskeinen. Hän keksi ensimmäisenä käyttää mannekiineja näytöksissään. Asiakkaat edustivat yhteiskunnan yläkerroksia. Hänen tyylinsä oli aina edellä oman aikansa muotia.  

Vuonna 1912 Chéruit oli mukana perustamassa uraan uurtanutta muotilehteä nimeltä La Gazette du Bon Ton jonka muotipiirrokset tekivät Art nouveau- taiteilijat. Muodin alalla Chéruit nautti suosiota viktoriaaniselta ajalta Jazz-aikaan. 1920-luvun kuuluisa Flapper- mekko oli Chéruitin muotitalon luomus.

Kun ensimmäinen maailmansota alkoi vuonna 1914, oli Chéruit ainoa ovensa auki pitänyt muotitalo. Sotavuosina sattui skandaali joka tuhosi hänen avioliittonsa ja vahingoitti merkittävästi hänen uraansa. Louise Chéruit tapasi itävaltalaisen aatelismiehen, joka palveli maataan upseerina. Itävalta-Unkari ja Ranska olivat julistaneet toisilleen sodan ja upseerisrakastajaa sekä Louise Chéruitia syytettiin vakoilusta ja petturuudesta. Syytteet osoittautuivat lopulta vääriksi.

Chéruit joutui kuitenkin myymään liikkeensä Wormserille ja Boulangerille, jotka toivat liikkeeseen oman tyylinsä. Chéruit pysyi kuitenkin liikkeen kulissien takaisena suunnittelijana seuraavat kymmenen vuotta. 1920-luvulla hänen tyylinsä alkoi vähitellen jäädä pois muodista. 

Evelyn Vaugh ikuisti Chéruitin romaaniinsa Vile Bodies. Hänen töitään on New Yorkissa Metroplitan museum of Artissa.

Viitteet

Lisää aiheesta 
 http://www.maryevans.com/history/fashion-house-cheruit-10082653
 http://collections.vam.ac.uk/item/O572449/fashion-design-madame-elizabeth-handley/

 Ranskalaiset muotisuunnittelijat
 Vuonna 1866 syntyneet
 Vuonna 1955 kuolleet